മോനപ്പിള്ളി ക്ഷേത്ര സമുച്ചയം

എറണാകുളം ജില്ലയിൽ വടവുകോട്-പുത്തൻകുരിശ് ഗ്രാമപഞ്ചായത്തിൽ മോനപ്പിള്ളി ഗ്രാമത്തിൽ സ്ഥിതിചെയ്യുന്ന ഒരു ക്ഷേത്രസമുച്ചയമാണ് മോനപ്പിള്ളി ക്ഷേത്രസമുച്ചയം. സുബ്രഹ്മണ്യൻ, ശ്രീകൃഷ്ണൻ, വേട്ടേയ്ക്കരൻ, ഭദ്രകാളി എന്നീ നാലുദേവതകൾ പ്രധാന മൂർത്തികളായിരിയ്ക്കുന്ന ഈ ക്ഷേത്രത്തിൽ ഉപദേവതകളായി ഗണപതി, ശാസ്താവ്, ശിവൻ, നാഗദൈവങ്ങൾ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്. മകരമാസത്തിലെ തൈപ്പൂയവും അതുകഴിഞ്ഞുള്ള ആയില്യം, മകം ദിവസങ്ങളും ചേർന്നുള്ളതാണ് ഇവിടെ പ്രധാന ആഘോഷം. അവയിൽ ആദ്യദിനം സുബ്രഹ്മണ്യന്റെയും രണ്ടാമത്തെ ദിനം ശ്രീകൃഷ്ണന്റെയും മൂന്നാമത്തെ ദിനം വേട്ടേയ്ക്കരന്റെയും ഭദ്രകാളിയുടെയും ആഘോഷങ്ങളായി കണക്കാക്കപ്പെടുന്നു. ഇതുകൂടാതെ അഷ്ടമിരോഹിണി, ശിവരാത്രി, നവരാത്രി, മണ്ഡലകാലം തുടങ്ങി വേറെയും ധാരാളം ആഘോഷങ്ങളുണ്ട്. നാട്ടുകാരുടെ നേതൃത്വത്തിലുള്ള ഒരു കമ്മിറ്റിയാണ് ക്ഷേത്രഭരണം നടത്തുന്നത്. 

വർഗ്ഗം:എറണാകുളം ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ സുബ്രഹ്മണ്യസ്വാമിക്ഷേത്രങ്ങൾ
വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
വർഗ്ഗം:കേരളത്തിലെ വേട്ടേയ്ക്കരൻ ക്ഷേത്രങ്ങൾ
വർഗ്ഗം:കേരളത്തിലെ ഭദ്രകാളിക്ഷേത്രങ്ങൾ